Αθήνα: 03.11.2015

Αρ. Πρωτ.: 2554

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Λήψη μέτρων για την προστασία της πρώτης κατοικίας από πλειστηριασμούς των δανειοληπτών με αναπηρία**

Η Εθνική Συνομοσπονδία Ατόμων απέστειλε επείγουσα επιστολή στον υπουργό Οικονομικών Γ. Σταθάκη, ζητώντας τη λήψη προστατευτικών μέτρων για την προστασία των ατόμων με αναπηρία, με χρόνιες παθήσεις και των οικογενειών που έχουν στη φροντίδα τους άτομα με βαριές αναπηρίες από νομοθετικές διατάξεις για τα «κόκκινα» δάνεια των νοικοκυριών και τους πλειστηριασμούς κύριας κατοικίας των δανειοληπτών.

Η τελευταία διαρκής και εντεινόμενη οικονομική κρίση έχει πλήξει ανεπανόρθωτα την πλειονότητα των ατόμων με αναπηρία, χρόνιες παθήσεις και τις οικογένειές τους και γι’ αυτό απαιτείται η λήψη πρόσθετων προστατευτικών μέτρων κατά το σχεδιασμό νέων οικονομικών και κοινωνικών πολιτικών.

Είναι γνωστό ότι τα άτομα με αναπηρία, χρόνια πάθηση και οι οικογένειες αυτών όσο βαθαίνει η ύφεση στην οικονομία, αδυνατούν όχι μόνο να ανταποκριθούν σε δανειακές υποχρεώσεις τους αλλά ακόμα και να προμηθευτούν βασικά αγαθά για την επιβίωσή τους.

**Η επιστολή** [**http://is.gd/1krt6K**](http://is.gd/1krt6K)

Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**